《和百舌》
宋代·赵希逢

四序循环机不息，百花独梅先占得。
纷纷红紫未动头，飞蝶游占圣得识。
数声啼破枝头春，来从何处绿杨阴。
黄鹂钳口燕无语，是甚娇敢啭禽。
梨花院落如飞雪，百样间关调巧舌。
工兼众语媚韶华，一部笙簧长按节。
东君拂袖赏音稀，寂寞无言蒿下飞。
一春滕口说底事，徒尔贻笑诸羽衣。
人生可以直则直，万言万当岂如默。
三年不鸣忽一鸣，惊动东西与南北。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。